钦定古今图书集成/明伦汇编/闺媛典/第349卷 > 强氏母 元杨维桢
## 钦定古今图书集成/明伦汇编/闺媛典/第349卷 > 强氏母 元杨维桢

毘陵强可事母以孝闻。至正戊子十一月二十三日，长至适为夫人初度日也，母子恩命皆以是日至，故为赋《燕喜诗》一首，俾伶官歌之。

强氏母，毘陵人。年已八十又一春。“强家郎未七旬。五
十入官教邑民，六十转官在邻郡，大府婉画方咨询。
守将急移檄，候吏持在门。强家郎捧檄告母母，欣欣
一笑还一嚬。庭中大树风不停，孝子惜阴寸寸勤。强
家郎养母素不贫，食有祝鲠寝有五色。𬘡其肯贪天
之禄，一日离其亲。年未及致仕，辞檄奉晨曛。中书重”
尔天性真，驰文笺天天不嗔。赐尔孝子七品秩，绯衣
姶妠青丝纶。强家母随牒封邑君，一阳复为生辰邑
官里老走侁侁，上堂与母千百寿。烹羊炮豕罗鲑珍，
强家母抱牒谢天恩。强家郎百拜百舞称雷尊。日日
起居太夫人项间寿，带日见双绦文眼前。离立五世
之儿孙，寿无匹兮荣无伦。

《渔家傲》：〈《寿颜惟清母八十》。〉宋：《吴子孝》

箫鼓门阑人竞羡，高堂耆母身偏健。家圃潘舆游不
厌。斑衣绚。老莱得侍春风面。五十年儿乌鬓艳，儿
啼母笑欢无限。桂实荪枝香满院。分甘遍。年年共醉
长安宴。

《册府元龟》：“开元二十七年，加尊号，诏天下百岁已上
妇人版授郡君，九十已上妇人版授县君，八十已上
妇人版授乡君。”

《家世旧事》：文简公一夕梦紫衣持箱，悫其中若敕书，
授之曰：“寿州陈氏不测所谓。”以问伯祖殿直，亦莫能
晓。后登科，有媒氏来告，有陈氏求婿，必欲得高科名。
问其乡里，乃寿州人。文简公年少气高，欲昏名家弗
许。伯祖曰：“尔梦如是，盖默定也，岂可违？”强之使就，后累年犹怏怏。陈夫人贤德宜家，夫妇偕老，享封大国，
子孙相继，岂偶然哉。